**Отчетен доклад за дейността на НЧ”Христо Ботев 1905”**

 **За периода 01.01.2023г. до 31.12.2023г.**

Народните читалища са традиционни самоуправляващи се български културно- просветни сдружения в населените места, които изпълняват и държавни културно- просветни задачи.Целта на читалищата е да задоволяват потребностите на гражданите, свързани с развитие и обогатяване на културния живот, запазване обичаите и традициите на българския народ. Разширяване на знанията на гражданите и приобщаването им към ценностите и постиженията на науката, изкуството и културата, както и възпитаване и утвърждаване на националното самосъзнание.

Във всички свои дейности читалището е под прякото ръководство на Министерството на културата, окръжния и общински съвет за култура.

Читалищното настоятелство е законен орган избран на изборно събрание за срок от три години, който ръководи и подпомага неговата културна и финансова дейност. Настоятелството работи през годината по предложени основни насоки и културен календар изготвени и приети на заседание.

Неделима част от читалищната дейност е библиотечното дело.Библиотеката разкрива фонда си чрез съставяне на пълен систематично азбучен каталог с оглед цялостното обслужване на читателите.Библиотеката наброява в момента 8190 тома литература..Читателите през тази година в библиотеката са 60 от които 40 възрастни и 20 учащи,общ брой прочетени книги през годината 925. Читателите ползвали компютри в залата са 42 ,а посещенията за цялата година са 1050.

По проект “Глобални библиотеки” залата работи през цялата година.Имаше посещения през лятото от ученици на които показахме как да работят онлайн от дома си, преснемахме документи и изготвяхме характеристики за работа.Голяма част от посетителите ползваха компютрите за подаване на онлайн документи до определени свободни работни места на фирми.

 Читалищният секретар участва на два семинара,обучение организирано от РЕКИЦ град Варна,има получен сертификат за отлично завършване на обучението.

 Следваща неделима част от читалищната дейност е самодейността.Годината започна с организираните празници Бабин ден, Трифон зарезан ,на Трети март-ден на свободна България, ФГ”Маниста” и ПК”Детелина” участваха в полагането на венец пред паметника на загиналите герои след което групата имаше участие и на откриването на сезона на Исторически парк. Годишнина от смъртта на Левски, бяха отбелязани тематично с направени кътове по повод честванията .Отбелязан беше и големият християнски празник „Велик ден” с хоро и среща с колеги в пенсионерския клуб.Срещата премина с показване на шарени яйца,вкусни козунаци и по традиция чукане с яйца поднесени от г-н Димитър Димитров кмет на с.Ветрино. Ден на самодееца-беше организиран от колегите в село Ветрино където участваха всички самодейци.Осми март и първа пролет отпразнувахме в салона на читалището.Всички участнички в празниците получиха букет с цветя осигурени от Настоятелството на читалището и от г-н Петър Добрев кмет на село Неофит Рилски.

Летните месеци продължихме с участия на събори. Участие на фолклорна група „Маниста” на празника на Община Ветрино,съборите в село Блъсково, с.Енево,с.Петров дол, село Здравец, получихме трета награда,в град Девня участие на групата и индивидуално изпълнение диплом и два златни медала.Участията продължиха в град Попово където извоювахме диплом и златен медал, в село Долец общ.Попово групата беше удостоена със специалната награда на община Попово.

Както всяка година фолклорна група „Маниста” участва онлайн в два Международни фестивала в Украйна под наслов „Българи да си останем” и” Бесарабия-наша оселя” бяхме удостоени с диплом за участие.

Читалищното Настоятелство организира две срещи на самодейците от село Ягнило и самодейците от село Неофит Рилски по случай приключване на участията в събори и празнуване на Коледните и Новогодишни празници.

Всички останали празници като”Ден на детето”,Ден на независимостта на България,Ден на съединението на България,Ден на народните будители бяха отбелязани с тематични изложби.

По случай седмицата на четенето децата от детската градина посетиха библиотеката ,където бяха запознати с новите детски книжки и техните автори.

Коледните и Новогодишни празници посрещнахме в салона на читалището.Бяха подготвени подаръци с лакомства за малките деца.Заедно с кмета г-н Петър Добрев изпратихме група коледари и им пожелахме леко коледуване след което посрещнахме дядо Коледа и Снежанка които раздадоха подаръците на малчуганите, а те рецитираха стихове, пееха песнички и така заедно изпратихме старата година и посрещнахме новата.

Доклада е приет на общо събрание с протокол №4 от 20.03.2024г.

Изготвил чит.секретар:Евдокия Петкова